Handknattleiksárið 1990-91

**Handknattleiksárið 1990-91** var keppnistímabilið í íslenskum handknattleik sem hófst haustið 1990 og lauk vorið 1991. Valsmenn urðu Íslandsmeistarar í karlaflokki og Stjörnustúlkur í kvennaflokki.
## Karlaflokkur
### 1. deild
Valsmenn urðu Íslandsmeistarar í meistaraflokki karla. Keppt var með nýju keppnisfyrirkomulagi í tólf liða deild með tvöfaldri umferð. Að því loknu var haldin úrslitakeppni sex efstu og sex neðstu liðana um meistaratitil og fall, einnig með tvöfaldri umferð.

#### Úrslitakeppni 1. deildar, efri hluti

#### Úrslitakeppni 1. deildar, neðri hluti

### 2. deild
HK sigraði í 2. deild og fór upp í 1. deild ásamt Breiðabliki. Keppt var í tíu liða deild með tvöfaldri umferð. Sex efstu lið fóru í úrslitakeppni með tvöfaldri umferð.

#### Úrslitakeppni 2. deildar
Sex efstu liðin tóku þátt í úrslitakeppni. HK hóf keppni með 4 stig, Þór Ak. 2 stig og Breiðablik 1 stig. Leikin var tvöföld umferð.

### 3. deild
Þrjú lið tóku þátt í 3. deildarkeppninni og léku fjórfalda umferð. Fjölnir sigraði og tryggði sér sæti í 2. deild, en árið eftir féll keppni í 3. deild niður og tóku Fjölnir og  Ögri því sæti í 2. deild.

### Bikarkeppni HSÍ
ÍBV sigraði í bikarkeppninni í fyrsta sinn eftir úrslitaleik gegn Víkingi.

*1. umferð*
* Stjarnan – KA 22:23
* Haukar - Fram 26:20
* ÍR - ÍH b-lið 50:14
* ...
*16-liða úrslit*
* Valur – Grótta 22:18
* Selfoss – Haukar 24:25
* Þór – Ármann 26:16
* Víkingur – KR 22:20
* Fram b-lið – KA 23:38
* Breiðblik – ÍR 16:23
* FH b-lið – ÍBV 18:28
* Fjölnir – FH 20:35

*8-liða úrslit*
* FH - Valur 32:25
* Þór Ak. - ÍBV 30:33 (e. framlengingu)
* ÍR - Haukar 21:23
* KA - Víkingur 18:26

*Undanúrslit*
* Haukar - Víkingur 21:32
* ÍBV - FH 29:25

*Úrslit*
* ÍBV - Víkingur 26:22

### Evrópukeppni
#### Evrópukeppni meistaraliða
FH keppti í Evrópukeppni meistaraliða, en féll óvænt úr leik í 16-liða úrslitum.

*1. umferð*
* Kyndil (Færeyjum) - FH 23:25
* FH - Kyndil 37:15

*16-liða úrslit*
* FH - ETI Bisküiler (Tyrklandi) 29:21
* ETI Bisküiler - FH 33:21

#### Evrópukeppni bikarhafa
Valsmenn kepptu í Evrópukeppni bikarhafa, en féllu strax úr leik.

*1. umferð*
* Sandefjord (Noregi) - Valur 25:21
* Valur - Sandefjord 22:20

#### Evrópukeppni félagsliða
Stjörnumenn kepptu í Evrópukeppni félagsliða og féllu út í fyrstu umferð.

*1. umferð*
* Stjarnan - Helsingör (Danmörku) 27:25
* Helsingör - Stjarnan 23:27

## Kvennaflokkur
### 1.  deild
Stjarnan varð Íslandsmeistari í meistaraflokki kvenna í fyrsta sinn. Keppt var í átta liða deild með fjórfaldri umferð.

ÍBV og Selfoss höfnuðu í fallsætunum. Handknattleiksárið 1991-92 var hins vegar felld niður keppni í 2. deild, heldur keppt í einni deild með ellefu liðum.

### 2.  deild
KR sigraði í 2. deild og ÍBK hafnaði í öðru sæti, en tvö efstu sætin gáfu keppnisrétt í 1. deild að ári. Leikin var fjórföld umferð í sex liða deild.

### Bikarkeppni HSÍ
Framstúlkur sigruðu í bikarkeppninni eftir úrslitaleik gegn Stjörnunni.

*1. umferð*
* ÍR – Stjarnan 15:35
* Grindavík – ÍBK 12:23
* Njarðvík – KR
* Haukar – Grótta 9:17
* Selfoss – Fram 12:30
* Ármann – Víkingur
* ÍBV – Valur
* Víkingur b-lið – FH 19:27
*8-liða úrslit*
* KR - Valur 21:28
* Stjarnan – Víkingur 25:21
* ÍBK - Fram 15:28
* Grótta - FH 18:19 (e. framlengingu)
*Undanúrslit*
* Valur - Stjarnan 18:23
* Fram - FH 19:16
*Úrslitaleikur*
* Fram - Stjarnan 19:14

### Evrópukeppni
#### Evrópukeppni meistaraliða
Framarar kepptu í Evrópukeppni meistaraliða, en féllu úr leik í 16-liða úrslitum.

*1. umferð*
* Polisens IF, Svíþjóð - Fram 18:16
* Fram - Polisens IF 26:18

*16-liða úrslit*
* Byåsen IL, Noregi - Fram 30:14 & 23:15